Forzh petore skrivagner er bed en deus da dalañ ouzh ar gudenn-se, a zo diaes, ha loskus; ma n'eo ket diaesoc'h nag aesoc'h evit ur skrivagner brezhon, eo loskusoc'h, rak n'hon eus ni nemet se: nerzh hon lavar. N'hon eus Stad ebet da harpañ warni, hon istor zo palvataet ha falset, Breizhiz ne anavezont ket nemeur o yezh, daoust d'ar strivoù niverus ouzh niverus o gwelomp oc'h ober bremañ d'he adpiaouañ. Ne c'hellomp soliañ nemet war nerzh al lavar  ez omp barrek da grouiñ.